b'\n_START_ARTICLE_\nJohanesburgas\n_START_SECTION_\nIstorija\n_START_PARAGRAPH_\nPrie\xc5\xa1 atsikraustant europie\xc4\x8diams, dabartin\xc4\x97se miesto teritorijose gyveno bant\xc5\xb3 gentys. Johanesburgas \xc4\xafkurtas 1886 m. radus aukso Vitvatersrando kalne. Per trump\xc4\x85 laik\xc4\x85 mieste apsigyveno vir\xc5\xa1 100 t\xc5\xabkst. gyventoj\xc5\xb3. Netrukus tapo vienu svarbiausi\xc5\xb3 aukso gavybos centr\xc5\xb3 pasaulyje. Johanesburg\xc4\x85 kontroliavo afrikaneriai iki Antrojo B\xc5\xabr\xc5\xb3 karo, kai miesto kontrol\xc4\x99 per\xc4\x97m\xc4\x97 britai. Intensyviai vykdyta apartheido politika. Juodaod\xc5\xbeiai gyventojai atskirti \xc4\xaf suformuot\xc4\x85 Soveto priemiest\xc4\xaf.\n_START_SECTION_\nEkonomika\n_START_PARAGRAPH_\nJohanesburgas \xe2\x80\x93 vienas svarbiausi\xc5\xb3 \xc5\xa1alyje ekonomini\xc5\xb3, finansini\xc5\xb3 ir transporto centr\xc5\xb3. Netoli miesto yra svarbiausias Afrikoje Johanesburgo tarptautinis oro uostas. Keliai ir gele\xc5\xbeinkeliai \xc4\xaf visus svarbiausius \xc5\xa1alies miestus ir uostus. Svarbiausia \xc5\xabkio \xc5\xa1aka \xe2\x80\x93 aukso gavyba. Plieno, cemento, chemijos, popieriaus, tekstil\xc4\x97s, maisto pramon\xc4\x97.\n_START_SECTION_\nSportas\n_START_PARAGRAPH_\nJohanesburge 2010 m. vyko XIX pasaulio futbolo \xc4\x8dempionatas.'